ఆఫీసు గది నుంచి వంటగదికి! - Sunday Magazine
ఈమధ్య సంప్రదాయ తిళ్లూ, పానీయాలవైపు మనవాళ్ల దృష్టి మళ్లింది. ఇక్కడున్నవాళ్లూ మనందరిలాగే వాటిని రుచి చూశారు. కానీ అక్కడితో ఆగిపోలేదు. అక్కడో వ్యాపార అవకాశం ఉందని పసిగట్టారు. లక్షల జీతం వచ్చే ఉద్యోగాలు
వదులుకుని వాటిని కొత్తగా తయారుచేసి అందిస్తూ కోట్ల రూపాయల వ్యాపారం చేస్తున్నారు.
సమోసా కింగ్‌
శిఖర్‌ సింగ్‌, నిధి... ఒకే కాలేజీలో బయోటెక్నాలజీ చదివి, ఉద్యోగాల్లో చేరి, ప్రేమ పెళ్లి చేసుకుని బెంగళూరులో స్థిరపడ్డారు. ఏడాదికి రూ.31 లక్షలు సంపాదించేవారు. 'పిజ్జా, బర్గర్‌లకు అంత పెద్ద మార్కెట్‌ ఉన్నపుడు సమోసాకి ఎందుకుండదు' అనుకుని సమోసాల వ్యాపారంలోకి దిగారు. కాకపోతే మార్కెట్‌లో ఉన్నట్టు కాకుండా వాటికి కొత్తదనం తేవాలని పరిశోధనలు చేశారు. సమోసా రూపాన్ని అలాగే ఉంచి బయటి, లోపలి పదార్థాల్ని మార్చుతూ ప్రయోగాలు చేశారు. రుచితోపాటు ఆరోగ్య పరంగానూ ఆలోచించారు. చివరకు పైభాగం రెండు పొరలు వచ్చేలా సమోసాకి ఆకారం తెచ్చారు. దాంతో సమోసా పొర మాత్రమే నూనెలో వేగి సాధారణ సమోసాకంటే కొవ్వు 56 శాతం, కాలరీలు 43 శాతం తగ్గాయి. ఆపైన సమోసాలు అమ్మడానికి తాత్కాలికంగా దుకాణం తెరిచారు. రోజూ 500 సమోసాలు అమ్ముడయ్యేవి. తమ రూటు సరైందేనని నిశ్చయించుకుని నెలరోజుల తర్వాత ఉద్యోగాలు వదిలేసి 2016 ఫిబ్రవరిలో 'సమోసా సింగ్‌' కంపెనీ ప్రారంభించారు. మెల్లగా కార్పొరేట్‌ కంపెనీల నుంచీ ఆర్డర్‌లు పెరిగాయి. ఆ ఏడాది ఏప్రిల్‌లోనే ఈ దంపతులు కొత్త అపార్ట్‌మెంట్‌లోకి దిగారు. బాగా ఆలోచించి ఆ తర్వాత రోజే దాన్ని అమ్మేశారు. వచ్చిన మొత్తంతో కిచెన్‌ యంత్రాలు కొనుగోలు చేసి వేల సమోసాలు తయారీ మొదలుపెట్టారు. బెంగళూరులో ప్రస్తుతం ఏడు చోట్ల వీరి దుకాణాలున్నాయి. ఈమధ్య హైదరాబాద్‌కీ విస్తరించారు. ఆన్‌లైన్లోనూ అందిస్తున్నారు. చికెన్‌, చాక్లెట్‌, మంచూరియా రకం సమోసాల్నీ పరిచయం చేశారు. ఏటా 300 శాతం పెరుగుదల సాధిస్తున్న ఈ కంపెనీలో ప్రస్తుతం 70 మంది పనిచేస్తున్నారు.
బాటిల్‌లో చెరకు రసం..!
న్యూట్రికేన్‌ బెవరేజెస్‌... చెరకు రసం అమ్మే సంస్థ. దీని వ్యవస్థాపకులైన దిపిన్‌, నీరజ్‌, సచిన్‌లకు చెరకు రుచి భలే ఇష్టం. 'చెరకు రసం బయట కూడా దొరుకుతుంది కదా, బాటిళ్లు ఎందుకు' అంటారా... ఓ రోడ్డు పక్క దుకాణంలో చెరకు రసం తాగడానికని వెళ్లారట దీని వ్యవస్థాపకులు దిపిన్‌, నీరజ్‌, సచిన్‌. కానీ అక్కడ అస్సలు శుభ్రత, నాణ్యత లేవట. దాంతో తాగకుండానే వెనుదిరిగి వచ్చేశారు. ఆ అనుభవమే ఈ కంపెనీ పెట్టడానికి నాంది. తమలాంటి పరిస్థితే చాలామందికి ఎదురై ఉంటుందని భావించారు. రసాన్ని ఎక్కువ కాలం నిల్వ చేసే పద్ధతులూ, రుచుల ఎంపికలపైన రెండేళ్లపాటు పరిశోధనలు చేశారు. గతేడాది నవంబరులో 'ఓఎమ్‌జీ' బ్రాండ్‌ పేరుతో చెరకు రసాన్ని మార్కెట్‌లోకి తెచ్చారు. ఈ కంపెనీ ప్లాంట్‌ ఉండేది హరియాణాలో. తమది రుచికరమైన, స్వచ్ఛమైన, నాణ్యమైన చెరకురసం అని చెప్పే ఈ సంస్థ... జీలకర్ర, అల్లం, నిమ్మ రుచుల్లో వీటిని తెస్తోంది. వేసవిలోనే కాదు, ఇకపైన ఏడాది పొడుగునా చెరకు రసం దొరుకుతుంది.
వారెవ్వా లడ్డూ...
తిరుపతి ప్రసాదం లడ్డూ అయినా, బంధువుల పెళ్లి లడ్డూ అయినా... ఇష్టంగా తినని వారెవరు! అయితే ఇప్పుడు అందరిలోనూ ఆరోగ్య కాంక్ష మొదలైంది. ఏది తినాలన్నా ఒకటికి రెండుసార్లు ఆలోచిస్తున్నారు. అందుకే లడ్డూని కొన్ని మార్పులతో పోషకాల నిధిగా మార్చి అందిస్తోంది వావ్‌ లడ్డూస్‌. ఐఐటీ, ఐఐఎమ్‌ పూర్వ విద్యార్థులైన మురళి చేరట్‌, దామోదరన్‌ తమ కార్పొరేట్‌ కొలువుల్ని వదిలేసి ఈ సంస్థను స్థాపించారు. చెన్నై కేంద్రంగా పనిచేసే ఈ సంస్థకు బెంగళూరు, పుణె, కోయంబత్తూర్‌లలోనూ తయారీ కేంద్రాలున్నాయి. అన్నిచోట్లా కలిపి రోజూ పదివేల లడ్డూల్ని ఉత్పత్తిచేసి దేశవిదేశాల్లో మార్కెటింగ్‌ చేస్తున్నారు. 2017లో ప్రారంభమైన ఈ కంపెనీ ఏడు రాష్ట్రాల్లో లడ్డూలు అమ్ముతోంది. ఆన్‌లైన్లో భారత్‌తోపాటు విదేశాల్లోనూ అందిస్తోంది. విదేశీయుల్లోని భారతీయులే కాకుండా ఇతరులూ వీటిని కొంటున్నారు. ప్రస్తుతానికి నాలుగు రకాల డ్రైఫ్రూట్‌ లడ్డూలు అందుబాటులో ఉన్నాయి. భవిష్యత్తులో 100 రకాల లడ్డూల్ని తేవాలని చూస్తున్నారు. ఎలాంటి కృత్రిమ నిల్వ పదార్థాలు కలపకుండానే తాజాగా ఉండటం తమ లడ్డూల ప్రత్యేకతని చెబుతున్నారు వావ్‌ లడ్డూస్‌ వ్యవస్థాపకులు. త్వరలో విమానాశ్రయాలూ, ప్రధాన రైల్వేస్టేషన్లలో వెండింగ్‌ మెషీన్లద్వారా లడ్డూల్ని అందించాలనీ చూస్తున్నారు. వావ్‌ ఏం ఐడియా!
aafiisu gadi nunchi vantagadiki! - Sunday Magazine
eemadhya sampradaaya tilluu, paaneeyaalavaipu manavalla drushti mallindi. ikkadunnavaalluu manandarilage vaatini ruchi chusaru. cony akkaditho aagipoledu. akkado vyapara avakaasam undani pasigattaaru. lakshala jeetam vache udyogaalu
vadulukuni vaatini kottagaa tayaaruchesi andistuu kotla roopaayala vyaparam chestunnaru.
samosa kingy
sikharm singe, nidhi... oke kaalejeelo biotechnology chadivi, udyogaallo cheri, prema pelli chesukuni bengalurulo sthirapaddaaru. edaadiki roo.31 lakshalu sampaadinchevaaru. 'pizja, bargarylaku anta pedda marchete unnapudu samosaki endukundadu' anukuni samosala vyaapaaramloki digaaru. kakapothe marchetelo unnattu kakunda vaatiki kottadanam tevalani parisodhanalu chesaru. samosa roopaanni alaage unchi bayati, lopali padaarthaalni maarchutuu prayogaalu chesaru. ruchithopaatu aarogya paramgaanuu aalochinchaaru. chivaraku paibhagam rendu poralu vachela samosaki aakaaram tecchaaru. daamto samosa pora matrame noonelo vegi saadhaarana samosakante kovvu 56 saatam, kaalareelu 43 saatam taggaayi. aapaina samosalu ammadaaniki taatkaalikamgaa dukaanam terichaaru. roojoo 500 samosalu ammudayyevi. tama rootu saraindenani nischayinchukuni nelarojula tarvaata udyogaalu vadilesi 2016 fibravarilo 'samosa singe' company praarambhinchaaru. mellagaa carporate companyla nunchi aardarlu perigaayi. aa edaadi eprilleno ee dampatulu kotta apartymenteloki digaaru. baga aalochinchi aa tarvaata roje daanni ammesaru. vachina mottamto kichen yantraalu konugolu chesi vela samosalu tayaarii modalupettaaru. bengalurulo prastutam edu chotla veeri dukaanaalunnaayi. eemadhya hyderabadenki vistarinchaaru. aanilainloonuu andistunnaaru. chiken, chaclete, manchuria rakam samosalni parichayam chesaru. eta 300 saatam perugudala saadhistunna ee companylo prastutam 70 mandi panichestunnaaru.
batille cheraku rasam..!
neutrikeni beveragessi... cheraku rasam amme samstha. deeni vyavasthaapakulaina dipin, neerajm, sachinlaku cheraku ruchi bhale ishtam. 'cheraku rasam bayata kuudaa dorukutundi kada, baatillu enduku' antara... oo roddu pakka dukaanamlo cheraku rasam taagadaanikani vellaarata deeni vyavasthaapakulu dipin, neerajm, sachin. cony akkada assalu subhrata, naanhyata levata. daamto tagakundane venudirigi vachesaaru. aa anubhavame ee company pettadaaniki naandi. tamalanti paristhithe chaalaamandiki edurai untundani bhaavinchaaru. rasaanni ekkuva kaalam nilva chese paddhatuluu, ruchula empikalapaina rendellapatu parisodhanalu chesaru. gatedadi navambarulo 'omiji' brande paerutho cheraku rasaanni marketyloki tecchaaru. ee company plante undedi hariyaanaalo. tamadi ruchikaramaina, swachchamaina, naanhyamaina cherakurasam ani cheppe ee samstha... jeelakarra, allam, nimma ruchullo veetini testondi. vesavilone kaadu, ikapaina edaadi podugunaa cheraku rasam dorukutundi.
varewva laddoo...
tirupati prasaadam laddoo aina, bandhuvula pelli laddoo aina... ishtamgaa tinani vaarevaru! ayithe ippudu andariloonuu aarogya kanksha modalaindi. edhi tinalanna okatiki rendusaarlu aalochistunnaaru. anduke laddooni konni maarpulatho poshakaala nidhigaa marchi andistondi vavi ladduse. iit, iimse puurva vidyaarthulaina murali cherate, damodaranni tama carporate koluvulni vadilesi ee samsthanu sthaapinchaaru. chennai kendramgaa panichese ee samsthaku bengaluru, pune, koyambatturemlaloonu tayaarii kendraalunnaayi. annichotla kalipi roojoo padivela laddoolni utpattichesi desavidesallo marchetingli chestunnaru. 2017loo praarambhamaina ee company edu rashtrallo laddoolu ammutondi. aanlainlo bhaarathithopaatu vidaesaalloonuu andistondi. videsheeyulloni bhaaratheeyule kakunda itaruluu veetini kontunnaru. prastutaaniki naalugu rakala drifroote laddoolu andubaatulo unnaayi. bhavishyattulo 100 rakala laddoolni tevalani chustunnaru. elanti krutrima nilva padaarthaalu kalapakundane taajaagaa undatam tama laddoola pratyekatani chebutunnaru vavi ladduse vyavasthaapakulu. twaralo vimaanaasrayaaluu, pradhaana railvestationlalo vendingli mesheenladwara laddoolni andinchaalanii chustunnaru. vavi yem idia!